Konferencia és minőségi időtöltés, az üzleti világ és a tudatos életmód közeljövőjéből

Innovatív, egyszerre online és valóságos események egyhetes sorozatából álló nagyrendezvénnyel készül vállalkozók, szabadúszó kreatívok, és startupperek számára a FreelancerBlog, a hazai szabadúszó szcéna egyik legjelentősebb szereplője. A Freelancer’s Week teljes mértékben élvezhető lesz online, miközben Budapest mellett négy másik városban és különleges helyszíneken is zajlanak az események október végén.